Решение на Съвета
oт 5 май 2006 година
относно подписването и временно прилагане на споразумението между Европейската общност и правителството на Република Сингапур по някои аспекти на авиационните услуги
(2006/592/EО)
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за създаване на Европейската общност, и по-специално член 80, параграф 2, и във връзка с член 300, параграф 2, първа алинея, първо изречение от него,
като взе предвид предложението на Комисията,
като има предвид, че:
(1) На 5 юни 2003 г. Съветът е оторизирал Комисията да започне преговори с трети страни във връзка със замяната на някои разпоредби в съществуващите двустранни споразумения с едно отделно споразумение на Общността.
(2) Комисията е договорила, от името на Общността, споразумение с правителството на Република Сингапур относно някои аспекти на услуги във въздухоплаването, наричано по-долу "споразумението" в съответствие с механизмите и директивите в приложението към решението на Съвета, даващо право на Комисията да започне преговори с трети страни във връзка със замяната на някои разпоредби в съществуващите двустранни споразумения с отделно споразумение на Общността.
(3) Споразумението следва да се подпише и да се прилага временно, при условие, че бъде евентуално сключено на по-късна дата,
РЕШИ:
Член 1
Подписването на споразумение между Европейската общност и правителството на Република Сингапур относно някои аспекти на услуги във въздухоплаването се одобрява от името на Общността при условията, залегнали в решението на Съвета за сключване на гореупоменатото споразумение.
Текстът на споразумението е приложен към настоящото решение.
Член 2
Оправомощава председателя на Съвета да посочи лице/а, упълномощено/и да подпише/ат споразумението от името на Общността, при условие на сключването му.
Член 3
До неговото влизане в сила споразумението следва да се прилага на временна основа, считано от първия ден на първия месец след датата, на която двете страни взаимно са се нотифицирали, че са приключили необходимите процедури за тази цел.
Член 4
Оправомощава председателя на Съвета да извърши нотифицирането в съответствие с член 7, параграф 2 от споразумението.
Съставено в Брюксел на 5 май 2006 година.